
ΔΕΛΤΙΟ ΤΥΠΟY

Κατάσχεση άνω των 2,9 κιλών ακατέργαστης κάνναβης και σύλληψη ημεδαπού για παράβαση του νόμου «Περί εξαρτησιογόνων ουσιών» στην Αττική

[bookmark: _GoBack]Μεσημβρινές ώρες χθες, στο πλαίσιο αξιοποίησης πληροφοριών, στελέχη της Περιφερειακής Ομάδας Δίωξης Ναρκωτικών (Π.Ο.ΔΙ.Ν./Λ.Σ.-ΕΛ.ΑΚΤ.) και του Γραφείου Ασφάλειας του Κεντρικού Λιμεναρχείου Πειραιά, προέβησαν στη σύλληψη ενός 50χρονου ημεδαπού για παράβαση του ν. 4139/13 «Περί εξαρτησιογόνων ουσιών».

Ειδικότερα, σε νόμιμη κατ’ οίκον έρευνα, σε περιοχή της Αττικής παρουσία δικαστικού λειτουργού και με τη συνδρομή του σκύλου ανίχνευσης ναρκωτικών ουσιών Λ.Σ.–ΕΛ.ΑΚΤ Κ9 «ΚΕΛΛΥ», εντοπίστηκαν:

· δεκατρείς (13) ανισοβαρείς νάιλον συσκευασίες, με ακατέργαστη κάνναβη συνολικού μικτού βάρους δύο κιλών και εννιακοσίων έντεκα γραμμαρίων (2,911κιλών), 
· ένα αυτοσχέδιο τσιγάρο και
· δύο ζυγαριές ακριβείας με υπολείμματα ακατέργαστης κάνναβης.

Από το Κεντρικό Λιμεναρχείο Πειραιά που διενεργεί την προανάκριση, κατασχέθηκαν όλα τα ανωτέρω ανευρεθέντα, ενώ η ποσότητα των ναρκωτικών ουσιών πρόκειται να αποσταλεί στο Γενικό Χημείο του Κράτους.

Διαθέσιμο φωτογραφικό υλικό έχει αναρτηθεί στο www.hcg.gr.

